સાતેજની શાહ એલોય કંપનીમાં કેશીયર તરીકે ફરજ બજાવતા અને સેટેલાઇટમાં પ્રેરણા વિરાજ ફ્લેટમાં રહેતા શાહ હસમુખ ભાઇ કાંતીલાલ શાહ (63) બુધવારે બપોરે 2 વાગ્યે સેટેલાઇટના શિવાલીક-2 કોમ્પલેક્સમાં આવેલી ICICI બેન્કમાંથી પાંચ લાખ રૂપિયા ઉપાડીને બહાર આવ્યા હતા. જ્યાં બહાર કારમાં કંપનીનો સિક્યોરિટી ગાર્ડ બેઠો હતો. હસમુખ ભાઇ કારમાં બેસવા જાય તે પહેલા જ 20થી 25 વર્ષના બે યુવક બાઇક પર ત્યાં આવ્યા હતા. તેમણે હસમુખભાઇના હાથમાંથી પાંચ લાખ રૂપિયા ભરેલો થેલો ઝુટવી લીધો હતો અને ત્યાંથી ભાગી ગયા હતા.